TAE จับมือแสงฟ้ากรุ๊ปจัดตั้งโรงงานผลิต-จำหน่ายเอทานอลบริสุทธิ์99.5%
TAE ถ่ายภาพเป็นที่ระลึกร่วมกันภายหลังพิธีลงนามบันทึกความร่วมมือ (MOU) กับบริษัท กำแพงเพชร ไบโอ เอทานอล จำกัด ในกลุ่มบริษัทแสงฟ้า กรุ๊ป
11 ม.ค. 2559


นายสมชาย  โล่ห์วิสุทธิ์  (ซ้าย) ประธานเจ้าหน้าที่บริหาร บริษัท ไทย อะโกร เอ็นเนอร์ยี่ จำกัด (มหาชน) หรือ TAE ผู้ประกอบธุรกิจผลิตและจำหน่ายเอทานอลที่มีความบริสุทธิ์ 99.5% เพื่อใช้เป็นเชื้อเพลิง พร้อมด้วยนายโกสินทร์ จงพัฒนสมบัติ (ขวา) กรรมการผู้จัดการ บริษัท กำแพงเพชร ไบโอ เอทานอล กลุ่มบริษัทแสงฟ้า ในฐานะกรรมการบริหาร ผู้รับใบอนุญาตประกอบกิจการโรงงาน (รง.4) ถ่ายภาพเป็นที่ระลึกร่วมกันภายหลังพิธีลงนามบันทึกความร่วมมือ (MOU) กับบริษัท กำแพงเพชร ไบโอ เอทานอล จำกัด ในกลุ่มบริษัทแสงฟ้า กรุ๊ป
เพื่อศึกษาการจัดตั้งโรงงานผลิตเอทานอลกำลังการผลิต 200,000 ลิตรต่อวัน ทั้งนี้เพื่อใช้ศักยภาพของ 2 บริษัท ต่อยอดธุรกิจร่วมกันในอนาคต โดยทางไทยอะโกรฯ มีความชำนาญในธุรกิจเอทานอล ในขณะที่กลุ่มบริษัทแสงฟ้า กรุ๊ปมีความพร้อมทางด้านวัตถุดิบ ทำเลที่ตั้งและสาธารณูปโภค อีกทั้งยังเป็นผู้ส่งออกมันสำปะหลังรายใหญ่ของประเทศ โดยสามารถผลิตและจัดหามันเส้นไม่ต่ำกว่า 400,000 ตันต่อปี  